b'\n_START_ARTICLE_\nTomas Ek\n_START_PARAGRAPH_\nTomas Ek (s. 6. tammikuuta 1957 Helsinki) on suomenruotsalainen radiotoimittaja ja muusikko._NEWLINE_Ekin ura muusikkona alkoi kun h\xc3\xa4n voitti koulukaverinsa Pasi Hiihtolan kanssa Nylands svenska ungdomsf\xc3\xb6reningin j\xc3\xa4rjest\xc3\xa4m\xc3\xa4n kykyjenetsint\xc3\xa4kilpailun b\xc3\xa4ndisarjan. Parhaat p\xc3\xa4\xc3\xa4siv\xc3\xa4t esiintym\xc3\xa4\xc3\xa4n televisioon, josta Kompass Recordsin Christian Schwindt keksi Ekin. Vuonna 1976 Ekin s\xc3\xa4velt\xc3\xa4m\xc3\xa4 ja Hiihtolan sanoittama \xe2\x80\x9dNuoruus\xe2\x80\x9d kuultiin Syksyn S\xc3\xa4velen satoa -ohjelmassa ja se soi sen j\xc3\xa4lkeen my\xc3\xb6s radiossa. Ek l\xc3\xa4hti kuitenkin ensilevytyksen j\xc3\xa4lkeen opiskelemaan Helsingin yliopistoon._NEWLINE_Ekin seuraava levy oli vuonna 1979 Pave Maijasen tuottama albumi El\xc3\xa4m\xc3\xa4nmy\xc3\xb6nteinen hy\xc3\xb6nteinen. Toinen albumi Mainosvalot ilmestyi seuraavana vuonna. Vuoden 1984 Euro\xc2\xadviisu\xc2\xadkarsinnoissa Ek esitti Yleisradion valitsemana solistina kolme laulua, joista kaksi ruotsiksi ja yhden Leena Nilssonin kanssa. Vuoden 1990 Euroviisukarsinnoissa Ek sijoittui nelj\xc3\xa4nneksi kappaleellaan \xe2\x80\x9dDu g\xc3\xa5r s\xc3\xa5 skyggt\xe2\x80\x9d._NEWLINE_Vuodesta 1986 Ek on ty\xc3\xb6skennellyt Yleisradion ruotsinkielisen radion toimittajana. H\xc3\xa4nen puolisonsa on toimittaja Bettina S\xc3\xa5gbom-Ek.'